A Bizottság 756/2004/EK Rendelete
(2004. április 22.)
a tagállamok lobogója alatt közlekedő hajók által folytatott garnélahalászat tilalmáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK rendeletre [1] és különösen annak 21. cikke (3) bekezdésére,
mivel:
(1) A bizonyos halállományokra és halállománycsoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2004. évre történő meghatározásáról szóló, 2003. december 19-i 2287/2003/EK tanácsi rendelet [2] kvótákat állapít meg a garnélára vonatkozóan 2004-re.
(2) A kvótaköteles állományok fogási mennyiségének korlátozására vonatkozó rendelkezések betartatása érdekében a Bizottságnak rögzítenie kell azt az időpontot, amikortól úgy kell tekinteni, hogy a valamely tagállam lobogója alatt közlekedő hajók fogásai kimerítették a meghatározott kvótát.
(3) A Bizottsághoz eljuttatott információ szerint a tagállamok lobogója alatt közlekedő vagy a tagállamokban lajstromozott hajóknak a 3L NAFO-körzet vizeiben végzett garnélafogásai kimerítették a 2004-re biztosított kvótát. A Közösség 2004. március 1-jétől betiltotta ennek az állománynak a halászatát. E rendeletben is ezt az időpontot kell elfogadni,
ELFOGADTA EZT A RENDELETET:
1. cikk
A tagállamok lobogója alatt közlekedő vagy a tagállamokban lajstromozott hajóknak a 3L NAFO-körzet vizeiben végzett garnélafogásait úgy kell tekinteni, hogy azok kimerítették a Közösség számára 2004-re biztosított kvótát.
A tagállamok lobogója alatt közlekedő vagy a tagállamokban lajstromozott hajóknak tilos a garnéla halászata a 3L NAFO-körzetben, valamint tilos a fenti hajók által kifogott állományok fedélzeten való tartása, átrakodása és kirakodása e rendelet alkalmazásának kezdetétől.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2004. március 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. április 22-én.